Մանոյանի փոխանցմամբ՝ Սահմանադրական դատարանի նախագահ Գագիկ Հարությունյանը, ով Հայոց ցեղասպանության 100-րդ տարելիցին նվիրված միջոցառումները համակարգող պետական հանձնաժողովի անդամներից է, առաջարկել է, որ այդ հանձնաժողովի հովանու ներքո ձևավորվի հատուկ գրասենյակ, որը կհամակարգի նշված գործընթացը․ – «Աշխատում են ընդամենը․․․ չհասած այն փուլին, որ պիտի ինչ-որ բան հրապարակվի: Կարծում եմ, մինչև աշուն որոշ բան պատրաստ կլինի, սեպտեմբերին այդ թղթածրարի վերաբերյալ որոշ զեկույց կներկայացվի: Սա այն հարցը չէ, որ ասենք՝ վեց ամսից, մեկ տարուց, երկու տարուց ամեն ինչ պարզ կլինի: Պետք է ընդհանուր գծերը հստակեցվեն․ մնացածը արդեն աշխատանք է: Եթե որոշվի, օրինակ, որ Ամենայն հայոց կաթողիկոսությանը պատկանած կալվածքների հարց պիտի արծարծվի, դա արդեն լրիվ առանձին ճանապարհ է, պետք է ավելի մանրամասն այդ ուղղությամբ աշխատանք տարվի»: